Verejný obstarávateľ: **Obec Soboš, Soboš 12, 09042 Okrúhle**

Predmet zákazky: Detské ihrisko pri altánku v obci Soboš

Zákazka: Zákazka s nízkou hodnotou

Postup: Výzva na predkladanie cenových ponúk

**........................................**

**........................................**

**........................................**

Sp. zn.: .............................. Soboš dňa 17.08.2018

**Vec: Výzva na predloženie cenových ponúk - z a s l a n i e**

Obec Soboš, Soboš 12, 09042 Okrúhle ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z.z. o verejnom obstarávaní v platnom znení, vyhlásila súťaž na dodanie vyššie uvedeného predmetu zákazky.

Týmto Vás vyzývame na účasť v predmetnom verejnom obstarávaní a na predloženie cenovej ponuky. Podrobné podmienky verejného obstarávania Vám zasielame v prílohách.

Veríme, že sa tohto verejného obstarávania zúčastníte a predložíte súťažnú ponuku v zmysle stanovených podmienok.



...............................................................................

Mgr. Ivana Ivančová, MBA - starostka obce

Príloha: - Výzva na predloženie cenovej ponuky

Verejný obstarávateľ: **Obec Soboš, Soboš 12, 09042 Okrúhle**

Predmet zákazky: Detské ihrisko pri altánku v obci Soboš

Zákazka: Zákazka s nízkou hodnotou

Postup: Výzva na predkladanie cenových ponúk

**VÝZVA NA PREDKLADANIE CENOVÝCH PONÚK**

Obec Soboš, Soboš 12, 09042 Okrúhle ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z.z. o verejnom obstarávaní v platnom znení, vyhlasuje súťaž na dodanie vyššie uvedeného predmetu zákazky.

Kompletné súťažné dokumenty sú dostupné priamo a úplne bez obmedzení či poplatkov na internetovej adrese (URL): <http://www.sobos.sk/?page_id=181>

**IDENTIFIKAČNÉ ÚDAJE VEREJNÉHO OBSTARÁVATEĽA:**

Názov a sídlo: **Obec Soboš, Soboš 12, 09042 Okrúhle**
Štatutárny zástupca: **Mgr. Ivana Ivančová, MBA - starostka obce**

IČO: **00330965**

DIČ: **2020808966**

Tel.: **+421 54 759 12 00**

e-mail: **obecsobos@centrum.sk**

**PODROBNÝ POPIS PREDMETU ZÁKAZKY:**

**Predmetom zákazky** je kompletné dodanie a montáž detského ihriska pri altánku v obci Soboš vrátane dopravy a betonáže.

Detské ihrisko bude pozostávať minimálne z nasledovných prvkov:

1. Šmykľavka - oceľová konštrukcia, nosná časť je tvorená trubkou s priemerom min. 12 cm; hrúbka trubky je min. 5 mm; na nej je upevnený domček z dreva a šmykľavka
2. Dvojhojdačka - konštrukcia z oceľových stĺpov s gumovou sedacou doskou min. 42 x 24 x 3 cm, uchytená na nosnú konštrukciu na otočných kĺbových úchytkách na nerezovej reťazi DIN 766; kritická výška pádu je max. 120 cm; na hojdačke sú dva rovné sedáky
3. Prevažovacia hojdačka - konštrukcia z ocele priemeru min. 10 cm, 15-18cm vzdialených od seba 22 až 30 cm, cez ložiská spojené nerezovou tyčou s priemerom min. 25mm. Držadlá sú kovové, sedadla z dreva. Nosne prvky sú spojené guľatinou s priemerom 12-15 cm vrat. skrutkami.
4. Pružinová hojdačka je vysoká min. 40 cm, plus min. 6 cm hrúbka tela, kritická výška pádu do 100 cm; pružina je certifikovaná na tento účel; nosnosť 50 - 60 kg; počet užívateľov 1; rúčky sú plastové, v prípade motívu ucha kovové.

**Slovník spoločného obstarávania (CPV):** 37535200-9, 45255400-3

**Predpokladaná hodnota zákazky:** 8.826,66 € bez DPH.

**Rozdelenie zákazky:** Predmet zákazky tvorí **jeden logický celok**. Uchádzač predkladá ponuku na celý predmet zákazky.

**Možnosť predloženia variantných riešení:** Nie

**Miesto dodania predmetu zákazky:** Obec Soboš, Soboš 12, 09042 Okrúhle.

**Podmienky dodania predmetu zákazky:**

Všetky podmienky dodania predmetu zákazky sú zakotvené v návrhu zmluvy, ktorý tvorí prílohu tejto výzvy.

**Podmienky účasti záujemcov:**

Záujemca musí byť oprávnený dodať predmet zákazky. Dôkazom toho je výpis z Obchodného alebo Živnostenského registra alebo ekvivalentný doklad o oprávnení dodať predmet zákazky.

**Lehota na predkladanie cenových ponúk:** najneskôr do 24.08.2018 do 14:00 hod.

**Termín otvárania ponúk:** 24.08.2018 o 16:00 hod.

**Lehota viazanosti ponúk:** 31.10.2018

**Lehota dodania predmetu zákazky:** do 60 dní odo dňa účinnosti zmluvy.

**Minimálna záruka:** Verejný obstarávateľ požaduje záruku minimálne 24 mesiacov.

**Použitie elektronickej aukcie:** nie

**Typ zmluvy:** Zmluva o dielo

Dodávateľ je povinný zabezpečiť kompletné dodanie predmetu zákazky.

Záujemca musí pri vypracovávaní cenovej ponuky rešpektovať minimálnu vyžadovanú technickú úroveň a všetky požiadavky uvedené v tejto výzve, jej prílohách a platných právnych predpisoch.

 Predložené riešenie musí zodpovedať všetkým platným normám SR a musí spĺňať požiadavky uvedené v tejto výzve a jej prílohách.

**KRITÉRIA NA VYHODNOTENIE PONÚK A VYPRACOVANIE PONUKY:**

Kritériá na vyhodnotenie ponúk:

* jediným kritériom na vyhodnotenie ponúk je najnižšia **cena v EUR vrátane DPH.**

**SPÔSOB PREDKLADANIA PONÚK:**

**Obsah súťažnej ponuky:**

1. Cenová ponuka
2. Dôkaz o splnení podmienky účasti = doklad o oprávnení dodať predmet zákazky
3. Zmluva o dielo.

Uchádzač vypracuje cenovú ponuku tak, že nacení požadované položky **cenového formulára** (príloha tejto výzvy) cenami v požadovanom zložení, kde bude uvedená cena celkom rozpísaná na zloženie podľa základov DPH a DPH, sadzba DPH, cena celkom bez DPH a cena celkom vrátane DPH. Takto vyhotovenú cenovú ponuku podpíše osoba oprávnená konať v mene uchádzača. Ak uchádzač nie je platcom DPH, uvedie len ceny vrátane DPH. Na skutočnosť, že nie je platcom DPH upozorní v ponuke.

Uchádzač v ponuke predloží aj **zmluvu o dielo podpísanú zo strany uchádzača**. Vzor zmluvy (ktorý tvorí prílohu tejto výzvy) doplní o svoje údaje a navrhovanú cenu. Keďže predmetom zákazky je jeden logický celok, cenová ponuka musí byť komplexná, t.j. cena musí v sebe zahŕňať všetky náklady dodávateľa na kompletné dodanie predmetu zákazky.

Uchádzač predloží cenovú ponuku v slovenskom jazyku a v zmysle predchádzajúceho bodu buď:

1. **v listinnej podobe,** ktorú uchádzač doručí osobne alebo poštovou službou na adresu: Obec Soboš, Soboš 12, 09042 Okrúhle.
2. **e-mailom** – v tom prípade uchádzač naskenuje a zašle na e-mailovú adresu verejného obstarávateľa všetky požadované dokumenty.

Pri predkladaní ponuky v listinnej podobe sa doporučuje predložiť ponuku v nepriehľadnej uzavretej obálke, na ktorej bude uvedené:

1. Názov a sídlo verejného obstarávateľa
2. Názov a sídlo uchádzača
3. Predmet zákazky: “ Detské ihrisko pri altánku v obci Soboš“.

Pri elektronickom predkladaní sa doporučuje napísať do predmetu e-mailu: „Súťažná ponuka - Detské ihrisko pri altánku v obci Soboš“ a názov uchádzača.

**DOPLŇUJÚCE INFORMÁCIE**

Ak sú niekde v podkladoch uvedené požiadavky, alebo odkazy na obchodné firmy, názvy alebo mená a priezviská, špecifické označenia výrobkov a služieb, ktoré platia pre určitého podnikateľa resp. jeho organizačnú zložku za príznačné, patenty na vynálezy, úžitkové vzory, priemyselné vzory, ochranné známky alebo označenia pôvodu, nejedná sa o preferovanie či zámerné zvýhodnenie týchto a diskriminácia ostatných. Uchádzač môže ponúknuť použitie i iných, kvalitatívne a technicky rovnakých riešení s kvalitatívne rovnakými alebo lepšími parametrami.

**Zdroje financovania:** Predmetzákazky sa bude financovať z požadovanej dotácie Úradu vlády SR a rozpočtu verejného obstarávateľa. Úhrada prebehne bezhotovostne, na základe fakturácie dodávateľa, po dodaní predmetu zákazky so splatnosťou 30 dní.

**Verejný obstarávateľ si vyhradzuje právo** meniť podmienky obstarávania alebo obstarávanie zrušiť v prípade ak:

* 1. ani jedna z predložených ponúk nebude zodpovedať požiadavkám stanovených v tejto výzve;
	2. sa zmenili okolnosti, za ktorých bolo toto obstarávanie vyhlásené;
	3. ponuka uchádzačov bude vyššia ako predpokladaná cena obstarávania alebo finančné možnosti verejného obstarávateľa;
	4. nebude predložená ani jedna ponuka
	5. Ak nebude verejnému obstarávateľovi poskytnutá požadovaná dotácia.

Uchádzači nemajú nárok na náhradu nákladov spojených s účasťou na tomto obstarávaní.

**Výsledok verejného obstarávania:** O výsledku vyhodnotenia ponúk budú uchádzači oboznámení do 7 dní odo dňa vyhodnotenia. Zmluva alebo objednávka s víťazným uchádzačom bude podpísaná v lehote viazanosti ponúk po odsúhlasení procesu verejného obstarávania kontrolným orgánom.

Soboš dňa 17.08.2018

 

............................................................................

Mgr. Ivana Ivančová, MBA - starostka obce

Verejný obstarávateľ: **Obec Soboš, Soboš 12, 09042 Okrúhle**

Predmet zákazky: Detské ihrisko pri altánku v obci Soboš

Zákazka: Zákazka s nízkou hodnotou

Postup: Výzva na predkladanie cenových ponúk

**CENOVÝ FORMULÁR**

**Uchádzač: .......................................................................................................................... (meno a priezvisko/ obchodné meno / označenie skupiny**

 **.......................................................................................................................... (bydlisko/ sídlo/ miesto podnikania)**

 **.......................................................................................................................... (IČO, DIČ)**

 **.......................................................................................................................... (údaj o zápise v príslušnom registri, ak účastník je zapísaný v takomto registri)**

|  |  |
| --- | --- |
| Položka | Cena v € bez DPH |
| 1 ks prevažovacia hojdačka |  |
| 1 ks dvojhojdačka |  |
| 1 ks šmykľavka |  |
| 1 ks pružinová hojdačka |  |
| 10 m3 betón základov - pätky hracích prvkov |  |
| Montáž hracích prvkov |  |
| Doprava hracích prvkov |  |
| **Navrhovaná cena SPOLU v € bez DPH** |  |
| Sadzba DPH v % |  | Výška DPH v € |  |
| **SUMA SPOLU v € vrátane DPH (kritérium hodnotenia):** |  |

Prehlásenie uchádzača: Súhlasím so všetkými podmienkami uvedenými v oznámení o vyhlásení verejného obstarávania, súťažných podkladoch a ich prílohách. Vyššie uvedené ceny sú konečné ceny za kompletné dodanie predmetu zákazky.

Vyhotovil: ...........................................................................................

Miesto a dátum: ...........................................................................................

Pečiatka a podpis uchádzača: ............................................................................................

Návrh zmluvy o dielo

**uzavretá v súlade s ust. § 536 a nasl. Zákona č. 513/1991 Zb. Obchodného zákonníka a násl. v znení neskorších zmien a doplnkov**

**Článok I.**

**Zmluvné strany**

1. **Objednávateľ: Obec Soboš**

Sídlo:
Štatutárny zástupca:

IČO:

Tel.:

e-mail:

1. **Zhotoviteľ:**

Zastúpený:

IČO:

IČ pre DPH:

Bankové spojenie:

Číslo účtu:

Registračný súd:

Oddiel:

Zmluvné strany sa dohodli na tejto zmluve a za týchto podmienok:

**Článok II. - Predmet zmluvy**

1. Zhotoviteľ sa zaväzuje, že za podmienok dohodnutých v tejto zmluve vyhotoví pre objednávateľa dielo „Detské ihrisko pri altánku v obci Soboš“ v zmysle predloženej súťažnej ponuky a za dodržania podmienok prevedeného verejného obstarávania.
2. Miesto realizácie: Obec Soboš
3. Objednávateľ sa zaväzuje, že zhotovené dielo prevezme, zaplatí za jeho zhotovenie dohodnutú cenu podľa platných podmienok dohodnutých v tejto zmluve a poskytne zhotoviteľovi nevyhnutnú súčinnosť.
4. Predmet tejto zmluvy je splnený riadnym vykonaním zmluvných činností. Realizácia a odovzdanie predmetu zmluvy objednávateľovi sa bude vykonávať v súlade s platnými technickými normám.
5. Zhotoviteľ sa zaväzuje, zhotoviť dielo vo vlastnom mene a na vlastnú zodpovednosť.

**Článok III. - Čas plnenia**

1. Zhotoviteľ sa zaväzuje, že započne, vyhotoví a dodá predmet plnenia v rozsahu podľa článku II. Tejto zmluvy v termíne do 60 dní odo dňa účinnosti tejto zmluvy.
2. Ak zhotoviteľ nedokončí dielo v dohodnutom čase, objednávateľ má právo na uplatnenie sankcií.
3. Zhotoviteľ nie je v omeškaní po dobu, počas ktorej nemohol svoju povinnosť plniť následkom okolností vzniknutých na strane objednávateľa, pričom doba plnenia sa o tento čas predlžuje bez nároku objednávateľa na uplatnenie sankcie.

**Článok IV. - Cena diela**

1. Cena diela je stanovená v zmysle zákona NR SR č. 18/1996 Z. z. o cenách v znení neskorších predpisov a vykonávacej vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách, ako **cena pevná bez možnosti jej dodatočných úprav**, na základe výsledkov verejného obstarávania a cenovej ponuky zhotoviteľa vo výške:

Cena diela bez DPH: ......................................................... €

DPH v sadzbe ................% a v sume: ......................................................... €

**Cena diela vrátane DPH je:** ......................................................... €

1. Uvedená cena sa môže upravovať len v prípade objednávateľom vyvolaných zmien, ktoré budú mať dopad na cenu diela, alebo v prípade administratívnych opatrení štátu (DPH, a pod.)
2. V cene diela sú obsiahnuté aj všetky náklady s vyhotovením diela vrátane nákladov prepravu, všetky potrebné energie, používanie telefónu, poistenie atď.

**Článok V. – Platobné podmienky**

1. Predmet zmluvy sa bude financovať z dotácie Úradu vlády Slovenskej republiky a rozpočtu verejného obstarávateľa a rozpočtu objednávateľa.
2. Po prevzatí diela objednávateľom zhotoviteľ vystaví objednávateľovi faktúru v zmysle platných právnych predpisov.
3. Úhrada prebehne bezhotovostne so splatnosťou 30 dní.

**Článok VI. - Povinnosti zmluvných strán, odovzdávanie a prevzatie prác**

1. Pri plnení tejto zmluvy sa zhotoviteľ zaväzuje dodržiavať všeobecne záväzné predpisy, technické normy, dojednania tejto zmluvy a bude rešpektovať pokyny objednávateľa.
2. Zhotoviteľ preberá v plnom rozsahu zodpovednosť za vlastné riadenie postupu prác a dodržiavanie predpisov o bezpečnosti práce a ochrany zdravia pri práci v zmysle vyhlášky č. 374/90 Zb. a nasl. a zachovanie poriadku na pracovisku. Na vlastné náklady bude odstraňovať odpady, ktoré sú výsledkom jeho činnosti pri realizácii diela.
3. Zhotoviteľ zodpovedá v plnej výške za prípadnú škodu, spôsobenú objednávateľovi svojou činnosťou, resp. v dôsledku vád diela, ktoré je predmetom tejto zmluvy. Za škodu sa považujú aj náklady objednávateľa, ktoré musel vynaložiť na realizáciu diela v dôsledku porušenia povinnosti zhotoviteľa diela podľa tejto zmluvy, tým že dielo má vady spôsobené zhotoviteľom.

**Článok VII. - Záruky**

1. Zhotoviteľ zodpovedá za to, že predmet zmluvy bude zhotovený podľa podmienok tejto zmluvy a že počas záručnej doby bude mať vlastnosti na používanie k dohodnutému účelu. Zároveň zodpovedá za včasné odstránenie všetkých nedorobkov a závad zistených pri preberacom konaní.
2. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
3. Záručná doba na kvalitu diela sa stanovuje na 24 mesiacov a začína plynúť dňom odovzdania a prevzatia predmetu zmluvy.
4. Zhotoviteľ nezodpovedá za vady, ktoré vznikli počas užívania diela nedodržiavaním podmienok užívania. Zhotoviteľ sa taktiež zbavuje zodpovednosti za vady, škody a čiastočné alebo úplné nesplnenie záväzkov tejto zmluvy, ak boli spôsobené nepredvídateľnými udalosťami (vis major), najmä požiarom, povodňami, zemetrasením a inými prírodnými katastrofami alebo konfliktami a pod.

**Článok VIII. - Riešenie sporov**

1. Všetky spory a nezrovnalosti, ktoré môžu vzniknúť počas realizácie diela budú zmluvné strany riešiť dohodou. V prípade, že nedôjde k dohode zmluvných strán, pri riešení sporov sa primerane použijú ustanovenia Obchodného zákonníka.
2. Ak by ani potom nedošlo k dohode príslušná zmluvná strana má právo obrátiť sa na príslušný súd. Rozhodnutia súdu sú záväzné pre obidve strany.

**Článok IX. - Ostatné dohody**

1. Zmluva nadobúda platnosť dňom jej podpísania zmluvnými stranami a účinnosť deň po jej zverejnení podľa osobitných predpisov.
2. Túto zmluvu je možné meniť iba písomnou obojstranne potvrdenou dohodou výslovne nazvanou „Dodatok k zmluve“. Iné zápisy, protokoly a pod. sa zmenou tejto zmluvy nepovažujú.
3. Pokiaľ v tejto zmluve nebolo dohodnuté inak, platia príslušné ustanovenia Obchodného zákonníka.
4. Obe zmluvné strany prehlasujú, že došlo k dohode v celom rozsahu zmluvy a že nebola uzavretá za nevýhodných podmienok pre niektorú stranu.
5. Táto zmluva je vyhotovená v slovenskom jazyku v štyroch rovnopisoch, ktoré majú rovnakú právoplatnosť, z ktorých každá zo zmluvných strán obdrží po dvoch vyhotoveniach.

Soboš dňa .................................

Objednávateľ: Zhotoviteľ: